cyanic-selkie/wikianc huggingface dataset:
Julkaisu
Referoitu julkaisu
Eri tieteenalan tutkimustuloksia julkaistaan tiedelehdissä, joista arvokkaampina pidetyt pyytävät kustakin julkaistavaksi lähetetystä artikkelista tieteenalan vertaisarvion ennen julkaisua. Referoitujen julkaisujen lukumäärä on tullut tieteissä merkittäväksi laadun ja määrän mittariksi. Referoitujen julkaisujen lukumäärästä lasketaan mittareita kuten julkaisua/maan populaatio ja julkaisua/euro, joilla eri maiden tieteen tasoa pyritään suhteuttamaan.
Pelkkä referoitujen julkaisujen määrä ei riitä kuvamaan tieteentekijän laatua, kun maailman tiedejulkaisujen määrä on noussut tuhansiin tai kymmeniin tuhansiin. Laatua on olettu mitata tutkijan artikkelin lainausten lukumääränä, jossa siinäkin on jouduttu poistamaan ristiinlainauksella vedätettyjä lukuja.
Lilla Edet
Lilla Edet on taajama Länsi-Götanmaan läänissä Länsi-Götanmaan maakunnassa Ruotsissa. Se on Lilla Edetin kunnan keskustaajama. Vuonna 2000 asukkaita taajamassa oli 4 910. Lilla Edetissä asuu myös paljon suomalaisia.
Lilla Edet sijaitsee noin 22 kilometrin päässä Trollhättanista ja 54 kilometriä pohjoiseen Göteborgista.
Jean-Marie Roland de La Platière
thumb|Jean-Marie Roland de La Platière, François Bonnevillen maalaama muotokuva vuodelta 1792. Jean-Marie Roland de La Platière (18. helmikuuta 1734 Thizy – 15. marraskuuta 1793 Bourg-Beaudouin) oli ranskalainen poliitikko. Hän oli Ranskan suuren vallankumouksen aikana yksi girondistipuolueen johtajista yhdessä vaimonsa Jeanne Marie Rolandin (”madame Roland”) kanssa. Hän toimi Ranskan sisäministerinä kahteen otteeseen vuosina 1792–1793.
Ennen vallankumousta
Rolandin isä oli upseeri. Ennen vallankumousta Roland toimi virkamiehenä kuninkaallisessa manufaktuurien tarkastushallinnossa, johon hän pääsi alkuaan erään sukulaisensa avulla. Hän oli manufaktuurien tarkastajana Amiensissa vuosina 1780–1784 ja Lyonissa vuodesta 1784. Roland meni helmikuussa 1780 naimisiin itseään 20 vuotta nuoremman Jeanne-Marie ”Manon” Phliponin kanssa. Heille synty yksi tytär, Marie-Thérèse-Eudora (myöh. Madame Champagneux, 1781–1858). Roland julkaisi kirjoja manufaktuuritoiminnasta ja poliittisesta taloustieteestä. Tärkein niistä oli yhdessä Jeannen kanssa kirjoitettu kolmiosainen Dictionnaire des manufactures et des arts, joka ilmestyi vuosina 1784–1790 osana Encyclopédie Méthodiqueta, Diderot’n ensyklopedian laajennettua versiota. Roland valittiin myös Lyonin kaupunginhallintoon.
Girondistipuolueen muodostuminen
thumb|Madame Roland, Johann Julius Heinsiuksen maalaama muotokuva vuodelta 1792. Roland otti vuonna 1789 puhjenneen vallankumouksen ilolla vastaan. Helmikuussa 1791 Lyonin kaupunginhallitus lähetti hänet Pariisiin neuvottelemaan paikallisen teollisuuden ja kaupan tukemiseen tarkoitetusta lainasta. Hän oleskeli pääkaupungissa syyskuuhun 1791 saakka ja muutti sinne pysyvästi saman vuoden joulukuussa. Jo ensimmäisen oleskelun aikana hänen kodistaan Pariisin rue Guénégaud’lla tuli madame Rolandin pitämä suosittu poliittinen salonki ja säännöllinen kohtaamispaikka muotoutumassa olleelle uudelle maltillisten tasavaltalaisten poliittiselle ryhmittymälle, girondisteille. Roland hyötyi varsinkin vaimonsa vaikutusvallasta sekä ystävyydestään girondistijohtaja Jacques Pierre Brissot’n kanssa. Koko girondistipuolue syntyi alkujaan Rolandien ja Brissot’n ystäväverkostojen pohjalle. Tärkeitä varhaisia tuttavuuksia olivat muun muassa François Buzot ja Jérôme Pétion de Villeneuve. Tässä vaiheessa Roland ja muut girondistit toimivat vielä Pariisin jakobiiniklubin piirissä.
Toinen ministerikausi
Tuileries’n palatsin valtauksen ja monarkian kumoamisen myötä Roland palasi sisäministeriksi 10. elokuuta 1792 nimitettyyn väliaikaishallitukseen eli toimeenpanevaan neuvostoon (Conseil exécutif). Hän oli järkyttynyt niin sanotuista syyskuun murhista ja ryhtyi johtamaan girondistien kamppailua radikaalimpaa vuoripuoluetta vastaan, jotta vallankumous ei karkaisi käsistä. Rolandin hyökkäykset vaikutusvaltaista vallankumousjohtaja Georges Dantonia kohtaan luultavasti vaikuttivat siihen, että Danton päätti liittoutua tiiviimmin jyrkemmän Maximilien de Robespierren kanssa. Vuoripuoluelaiset erottivat Rolandin jakobiiniklubista 26. marraskuuta 1792. Roland sai 20. marraskuuta 1792 tiedon Tuileries’n palatsin kätketystä rautakaapista löytyneestä kuninkaan salaisesta kirjeenvaihdosta, joka saatettiin julkisuuteen. Koska Roland ei luetteloinut kaapin sisältöä todistajien läsnäollessa, alettiin sittemmin levittää huhuja, että hän olisi pimittänyt sieltä asiakirjoja, jotka todistivat girondistien tehneen salaista yhteistyötä Ludvig XVI:n kanssa ennen tämän syrjäyttämistä. Roland yritti turhaan pelastaa Ludvigin oikeudenkäynniltä ja kuolemantuomiolta. Hän erosi ministerinvirasta 23. tammikuuta 1793, kaksi päivää kuninkaan teloituksen jälkeen.
Tuho
Rolandista annettiin vangitsemismääräys girondistivastaisen kansannousun yhteydessä 2. kesäkuuta 1793, mutta hän onnistui pakenemaan Roueniin ja piiloutumaan. Jeanne Roland jäi Pariisiin, jossa hänet vangittiin ja asetettiin myöhemmin terrorin aikana syytetyksi vallankumoustuomioistuimeen yhdessä muiden girondistijohtajien kanssa. Madame Roland teloitettiin Pariisissa 9. marraskuuta 1793. Saatuaan tiedon vaimonsa kuolemasta Roland käveli piilopaikastaan Rouenista läheiseen Bourg-Beaudouiniin, jossa hän teki itsemurhan 15. marraskuuta survaisemalla miekkakeppinsä omaan sydämeensä. Hän jätti jälkeensä hyvin katkeran kirjeen.
Kanuunaralli
Kanuunaralli on Nypykät-yhtyeen ensimmäinen studioalbumi, joka julkaistiin alkuvuodesta 1991. Kanuunarallin kappaleet äänitettiin syksyllä 1990 J.J. Studiolla Tampereella Juuso Norlundin toimiessa äänittäjänä. Albumin kappaleet ”Lastenlaulu”, ”Jazzilla taivaaseen” sekä kanuunaralli yhtye levytti kahdelle albumia edeltäneelle omakustanne(vinyyli-)singlelle. Poko records julkaisi nämä kolme omakustannuskappaletta sekä neljännen kappaleen ”Kansanmusiikkia” Kanuunaralli-albumia edeltäneellä CD-EP:llä The Kings of Polkka.
Ivan Leko
Ivan Leko (s. 7. helmikuuta 1978 Split, Jugoslavia) on kroatialainen jalkapallovalmentaja ja entinen keskikenttäpelaaja. Tammikuusta 2023 lähtien hän on toiminut kroatialaisen Hajduk Splitin päävalmentajana.
Ura pelaajana
Leko aloitti pelaajauransa synnyinkaupunkinsa ykkösjoukkue Hajduk Splitissä. Hän pelasi vuosien ajan Hajdukin keskikentällä ja juhli seuran paidassa Kroatian mestaruutta viimeisellä kaudellaan 2000/01. Vuonna 1996 hän pelasi lyhyen aikaa lainalla HNK Trogirissa. Leko jätti Kroatian kentät mestaruuskauden jälkeen ja siirtyi espanjalaisen Málagan riveihin. Espanjassa peliaikaa tuli vaihtelevasti, mutta lopullinen läpimurto jäi tekemättä. Leko palasi tammikuussa 2005 Hajdukiin ja voitti toisen Kroatian mestaruuden. Jo kesällä tie vei Belgiaan Club Bruggeen.
Clubin paidassa Leko voitti Belgian cupin mestaruuden kaudella 2006/07 ja oli seuran runkopelaajia. Kevätkaudella 2008/09 hän pelasi lainalla Germinal Beerschotissa ja jatkoi hyviä esityksiään seuran paidassa myös syyskauden 2009/10. Vuodenvaihteessa hän siirtyi KSC Lokereniin, jossa lopetti pitkän pelaajauransa kauteen 2013/14.
Kroatian maajoukkuepaidassa Leko debytoi 13. kesäkuuta 1999 Egyptiä vastaan. Hän kuului vuoden 2006 MM-kisajoukkueeseen, mutta ei päässyt pelaamaan. Hän pelasi maajoukkuetasolla 13 A-maaottelua.
Ura valmentajana
Pelaajauransa jälkeen Leko jatkoi uraansa valmentajana belgialaisessa OH Leuvenissa helmikuussa 2014. Hän ei onnistunut pelastamaan Leuvenia putoamiselta Belgian liigasta, mutta jatkoi peräsimessä vielä kaudella 2014/15. Kehnot esitykset sarjatasoa alempana johtivat Lekon potkuihin marraskuussa 2014.
Kesällä 2015 Lekosta tuli Igor Tudorin apuvalmentaja Kreikan Superliigan PAOKiin. Tudorin valmennustiimi sai potkut seurasta maaliskuussa 2016.
Kesällä 2016 Leko palasi valmentajaksi Belgiaan, kun hänestä tuli Sint-Truidensen uusi päävalmentaja. Lekon johdolla Sint-Truiden sijoittui Belgian liigan runkosarjassa sijalle 12, mutta voitti europelien karsintasarjassa oman lohkonsa ja eteni europelikarsintojen välieriin, joissa hävisi KRC Genkille. Kauden jälkeen Leko jätti Sint-Truidenin ja siirtyi Club Bruggen päävalmentajaksi. Debyyttikaudellaan Leko luotsasi Clubin Belgian liigan runkosarjan voittoon 12 pisteen erolla RSC Anderlechtiin. Ylemmässä loppusarjassa joukkueen piste-ero toiseksi nousseeseen Standard de Liègeen kutistui lopulta kolmeen pisteeseen, mutta se riitti mestaruuteen. Kaudella 2018/19 Club taisteli jälleen mestaruudesta sijoittuen runkosarjassa toiseksi. Ylemmässä loppusarjassa Club kutisti eron KRC Genkiin kahteen pisteeseen, mutta hävisi mestaruuden. Kauden jälkeen Leko jätti seuran sopimuksena umpeutuessa.
Toukokuun lopussa 2020 Lekosta tuli Royal Antwerpenin päävalmentaja. Leko luotsasi seuran Belgian cupin mestariksi elokuun alussa 2020, kun joukkue voitti koronaviruksen vuoksi siirtyneessä finaalissa Club Bruggen. Leko jätti Antwerpenin vuoden 2020 lopussa ja siirtyi vuoden 2021 alusta kiinalaisen Shanghai Portin päävalmentajaksi. Leko luotsasi seuran debyyttikaudellaan toiseksi sekä Kiinan liigassa että cupissa. Kaudella 2022 joukkue jäi liigassa neljänneksi ja Leko sai potkut kauden jälkeen joulukussa 2022.
Tammikuun alussa 2023 Leko aloitti pelaajaurallaan edustamansa Hajduk Splitin päävalmentajana.
Mosaikismi
Mosaikismi tarkoittaa perintötekijöiltään kahden- tai useammanlaisten samasta hedelmöityneestä munasolusta peräisin olevien solujen esiintymistä samassa yksilössä.
Mosaikismi saa alkunsa mutaatiosta, joka tapahtuu joko yksilön hedelmöityksen, varhaisen alkionkehityksen tai myöhemmän elämän aikana. Mutaatio monistuu kyseisen solun tytärsoluihin. Mosaikismin aiheuttava mutaatio kohdistuu vain osaan yksilön soluista, mutta muut solut ovat tavanomaisia.
Mosaikismi on harvinainen ilmiö, mutta sillä voi olla merkittäviä vaikutuksia. Yksilön ilmiasuun, oirekirjoon ja oireiden vaikeusasteeseen vaikuttaa se, missä kudoksessa muutos esiintyy. Oireet voivat olla lieviä, jos kriittisestä kudoksesta osa on perimältään tavanomaisia soluja. Geneettinen muutos voi periytyä oireineen yksilön jälkeläisille, jos mutaatio on myös yksilön sukusoluissa.
Erkki Ahonen (teollisuusneuvos)
Erkki Johannes Ahonen (15. elokuuta 1907 Akaa – 25. joulukuuta 2004 Toijala) oli suomalainen yrittäjä ja yritysjohtaja, joka sai teollisuusneuvoksen arvonimen.
Ahosen vanhemmat olivat Juha Ahonen ja Fanny Karo ja puoliso Katri Ahonen. Ahonen rupesi valmistamaan veljiensä kanssa tiiliä vuonna 1927 ja oli 1933 perustamassa myös Sotkian Naulatehdasta ja 1937 Viilatehdas Nirhaa. 1930-luvun lopulla Ahonen rakensi Toijalaan liiketalon, jonka alakertaan hän perusti elokuvateatteri Kinon. Molempiin sotiin osallistuneen Ahosen ollessa rintamalla hänen vaimonsa vastasi elokuvateatterista, josta tuli hyvin suosittu rautateiden risteysasemana toimineessa Toijalassa. Sotien jälkeen Ahonen perusti tiilitehtaan yhteyteen vielä sahan, yritys sai nimen Toijalan Tiili ja Saha.
Vuonna 1961 Ahonen hankki Valmetilta valssausakoneen ja alkoi seuraavana vuonna valmistaa teräksestä palo-oven karmiprofiileja ja U-profiileja ja alumiinista kynnyskiskoja. Nähtyään messuilla teräksisiä maanteiden turvakaiteita Ahonen tarjosi sellaisia tie- ja vesirakennusaitokselle, joka hyväksyi ne vuonna 1964 käyttöön Suomeen muualta aiemmin tuotujen tilalle. Liiketoiminta menestyi erittäin hyvin ja myös esimerkiksi VR päätyi hankkimaan Ahosen yritykseltä suojakaiteita. 1970-luvulla Toijalan Teräsprofiili -nimen ottanut yhtiö valmisti myös muun muassa junien tavaravaunujen runkoprofiileja, karmi- ja kiskoprofiileja, Sisu-kuorma-autojen runkopalkkeja sekä rakennusten runkorakenteita. Kotimaan ohella tuotteita meni vientiin muun muassa Pohjoismaihin, Lähi-itään ja Afrikkaan. Vuonna 1981 Ahonen sai, jo 74-vuotiaana, teollisuusneuvoksen arvonimen. Eläkkeelle hän siirtyi 1983, myytyään yrityksensä Rautaruukille. Ahosen vaimon hoiti perheen omistamaa Kino-elokuvateatteria Toijalassa vuoteen 1968 asti, minkä jälkeen se vuokrattiin uusille yrittäjille. Molemmat Ahoset kuolivat lyhyen ajan sisällä vuonna 2004, Erkki Ahonen 97-vuotiaana.
Grand Rapids (Kanada)
Grand Rapids on kaupunki Manitoban provinssin keskiosassa Kanadassa. Kaupunki sijaitsee Winnipegjärven länsirannalla sen pohjoisosassa, paikassa jossa Saskatchewanjoki laskee Cedarjärven kautta Winnipegjärveen. Joen etelärannalla sijaitsee Grand Rapids First Nation -intiaanireservaatti. Nimi Grand Rapids, suuret kosket, on peräisin kaupungin paikalla ennen virranneesta vuolaasta koskesta, joka sittemmin on padottu.
Historiaa
Grand Rapidsin historia kauppapaikkana alkoi vuonna 1741, kun Pierre La Vérendrye perusti nykyisen keskustan itäpuolelle, Saskatchewanjoen pohjoisrannalle Fort Bourbonin linnoituksen.
Grand Rapidsin kaupunki kehittyi Saskatchewanjoen suulle turkiskaupan myötä. Kun liikenne Winnipegjärvellä ja Saskatchewanjoella lisääntyi 1800–1900-lukujen vaihteessa, Grand Rapidsin asema kauppapaikkana vahvistui hieman. Alusten lasti ja matkustajat oli siirrettävä maitse koskien ohitse Winnipegjärven ja Cedarjärven välillä. Myötävirtaan kuorma laskettiin veneissä, mutta raskaiden kuormien nostaminen vastavirtaan vaati runsaasti ihmis- tai hevosvoimaa.
Kaupunki sijaitsi kahden tärkeän Winnipegjärven turkiskauppareitin varrella, sillä se oli sekä Hudson's Bay Companyn että North West Companyn suosimien luontaisten kauppareittien varrella. Alueella on käyty yhtiöiden keskinäisiä valtataisteluja aina turkiskaupan monopolin purkaantumisesta lähtien.
Grand Rapids Tramway
Kosken rannalle rakennettiin vuonna 1877 viiden ja puolen kilometrin mittainen hevosraitiotie, Grand Rapids Tramway, jonka tarkoitus oli helpottaa purjeveneillä ja kanooteilla saapuneiden tavaroiden ja matkustajien siirtämistä kosken ohitse. Raitiotien kiskotus hankittiin Yhdysvalloista ja kuljetettiin höyryvene SS Colvilella Grand Rapidsiin. Raitiotie oli käytössä vain lyhyen aikaa 1870–1890-luvuilla, kun rautateiden rakentaminen toisaalle käytännössä lopetti Winnipegjärveltä Saskatchewanjoelle kulkevan liikenteen. Grand Rapidsin satamassa riehui tulipalo vuonna 1894, ja tämän yhteydessä tuhoutui useiden satamarakennusten lisäksi myös Hudson's Bay Companyn omistama höyryalus SS Colvile. Jo vuonna 1900 tämän lyhyen raitiotien liikennöinti oli satunnaista turistiliikennettä lukuun ottamatta päättynyt. Viimeinen maininta raitiotien toiminnasta on vuodelta 1932: tällöin raitiotien on täytynyt olla jo erittäin huonossa kunnossa. Nykyisin kaksi kolmasosaa ratalinjasta on 1960-luvulla rakennetun tekojärven valtaamalla alueella.
Liikenteen väheneminen
Kun rahtiliikenne pikkuhiljaa siirtyi maanteille, Grand Rapidsin kaupunki on saanut viettää hiljaiseloa. Vielä 1960-luvulle tuo Winnipegjärven luoteiskulman ainoa rantakaupunki sai toimia SS Keenoran välietappina, mutta Keenoran poistuttua liikenteestä ovat pienen sataman ainoat käyttäjät olleet kalastusalukset.
Anttila (Lohja)
thumb|250px|Vuonna 2005 valmistunut pääkirjasto sijaitsee Anttilan kaupunginosassa. Anttila on Lohjan 1. kaupunginosa. Anttilan kaupunginosa muodostaa suurimman osan Lohjan keskustasta. Sen naapurikaupunginosia ovat Ahtsalmi, Pitkäniemi, Hiidensalmi, Pappila, Moisio ja Keskilohja. Kaupunginosan nimi juontaa juurensa alueella sijainneesta Anttilan tilasta.
Anttilan kaupunginosa on epäsäännöllisen muotoinen. Etelässä kaupunginosan erottaa Keskilohjasta valtatie 25. Lounaassa raja Anttilan ja Ahtsalmen välillä kulkee linjaa Vuorisenkatu – Harjukatu – Postikatu – Aurlahdenkatu – Rantapuisto – Laiturikatu. Luoteessa Anttilan Pitkäniemestä erottaa Immonkadusta lähtien Rantapuisto. Anttila ulottuu pohjoiseen aina Rantapuiston ja Karstuntien risteykseen, ja lyhyt raja Hiidensalmen kanssa kulkee Karstuntietä Tytyrinkadun risteykseen saakka. Siitä eteenpäin Anttila rajoittuu Pappilan kaupunginosaan ensin Asemakatua, sitten Rautatienkatua, Kirkkokatua ja Sibeliuksenkatua pitkin. Koillisessa Anttilan Moisiosta erottaa Joukahaisenkadun kohdalta lähtien Lohjan satamarata aina Kurjenkadulle saakka.
Palvelut
thumb|250px|Laurentius-sali ja [[Anttilan koulu (Lohja)|Anttilan koulu.]] Suuri osa Lohjan keskustan palveluista sijaitsee Anttilan kaupunginosassa. Muun muassa kaupungintalo Monkola, Lohjan Yhteislyseon lukio, Lohjan ammattikoulu, Tytyrin koulu, Anttilan koulu sekä Harjun koulu sijaitsevat alueella. Myös kauppakeskus Lohjantähti ja tavaratalo Sokos sijaitsevat Anttilan kaupunginosassa.
Keskustan eteläisin osa, jossa sijaitsevat muun muassa poliisilaitos, käräjäoikeus sekä Prisma-keskus ja linja-autoasema, kuuluu kuitenkin Ahtsalmen kaupunginosaan.
Robert Westerholt
thumb|250px|Robert Westerholt Appelpopissa vuonna 2004.
Robert Westerholt (s. 1. tammikuuta 1975 Waddinxveen, Alankomaat) on alankomaalainen muusikko. Vuonna 1996 hän perusti metalliyhtyeen nimeltä Within Temptation. Westerholt on itse yhtyeen kitaristi. Yhtyeen kahdella ensimmäisellä albumilla sekä The Dance-EP:llä hän myös laulaa kappaleiden örinäosuudet. Robert seurustelee Within Temptationin laulaja Sharon den Adelin kanssa. Heillä on kolme lasta.
Euroopan kisat 2015
thumb|right|Vesipalloa Unkari - Saksa. Euroopan kisat 2015 olivat ensimmäiset Euroopan kisat ja ne järjestettiin 12.−28. kesäkuuta 2015 Bakussa, Azerbaidžanissa.
Suomen ainoan mitalin, pronssisen toi Marko Kemppainen skeet-ammunnassa.
Lajit
Kisojen ohjelmassa olivat seuraavat urheilulajit:
Södö
Södö on saari ja kylä Sottungan kunnassa, Ahvenanmaan maakunnassa. Saarella sijaitsee neljä 1840-luvulta peräisin olevaa rautakaivosta, jotka ovat vuoden 1835 rautamalmilöydösten perua. Saarella aloitettiin koelouhinta vuonna 1839, kun taas varsinainen louhinta sijoittui vuosille 1843–1847. Lisäksi Södössä on kallioon hakattu muistokirjoitus, joka kunnioittaa kuningas Kustaa IV Aadolfin saarella käyntiä 1800-luvun alussa.
Södön kylä on asumaton.
Lähteet
60.07972°N, 20.74472°W
Aavan meren tällä puolen
Aavan meren tällä puolen on vuonna 2007 valmistunut Nanna Huolmanin ohjaama ja käsikirjoittama elokuva. Elokuvan tapahtumat sijoittuvat kesään 1984.
Yritysopas
Suomen Yritysopas on yrityshakupalvelu, josta löytyvät suomalaisten yrityksien ja yhteisöjen yhteystiedot ja palvelut. Vuonna 2000 avattu Yritysopas oli ensimmäinen Opasmedian julkaisema palvelu.
Oppaan tietokanta perustuu sekä Suomen Asiakastieto Oy:n yritysrekisteriin että palvelun tuottajan omaan tietokantaan. Yritysopas sisältää yli 260 000 yrityksen tiedot, jotka perustuvat julkisiin rekistereihin (PRH ja Verohallinto).
Yritykset saavat oppaaseen näkyviin ilmaiseksi esille toimialan, osoitteen ja tärkeimmät yhteystiedot. Yritykset voivat myös ostaa lisänäkyvyyttä, johon saa esimerkiksi kuvia, kartan ja hakusanoja.
Jeremi Wehmas
Jeremi Wehmas (s. 1. joulukuuta 1998 Tampere) on suomalainen jääkiekkopuolustaja, joka edustaa Mestis-joukkue Kooveeta. Hän toimii joukkueen kapteenina.
Ura
Wehmas on Tapparan kasvatti. Hän oli kaudella 2014–2015 seuran B2-nuorten tehokkain puolustaja tehoilla 10+22=32, joilla Wehmas sijoittui B2-nuorten SM-sarjan puolustajien pistepörssissä kolmanneksi. Kaudella 2015–2016 Wehmas toimi Tapparan B-nuorten kapteenina. Kaudella 2017–2018 hän nousi seuran A-nuorten kapteeniksi.
Kaudella 2018–2019 Wehmas debytoi miesten peleissä. Joulukuussa 2018 hän pelasi kaksi ottelua lainalla Mestis-joukkue TUTO Hockeyssa. Wehmas debytoi Tapparan SM-liigajoukkueessa 30. tammikuuta 2019 vieraissa Porin Ässiä vastaan. Hänelle avautui paikka joukkueen kokoonpanosta, kun Tapparan puolustuksesta olivat sivussa sekä Veli-Matti Vittasmäki, Elias Fälth että Juho Rautanen. Wehmas merkittiin joukkueen seitsemänneksi puolustajaksi. Hän sai ottelussa jääaikaa 3.53 minuuttia. Wehmas pelasi kauden aikana kaksi SM-liigaottelua.
Huhtikuussa 2019 Wehmas teki Tapparan kanssa vuoden mittaisen SM-liigasopimuksen. Kauden 2019–2020 hän aloitti lainalla TUTOn Mestis-joukkueessa seuran ja Tapparan välisen yhteistyön myötä. Wehmas pelasi siellä lähes koko kauden tehden tulokaskautensa aikana 43 runkosarjaottelussa tehot 4+4=8. Hän pelasi myös yhden Suomen Cupin ottelun. Tapparassa Wehmas pelasi kolme runkosarjaottelua ilman tehopisteitä ja yhden Mestarien liigan ottelun tehden yhden syöttöpisteen.
Wehmas siirtyi kaudeksi 2020–2021 Mestis-joukkue Kooveehen. Hänet nimettiin joukkueen varakapteeniksi. Heinäkuussa 2021 Wehmas teki seuran kanssa vuoden mittaisen jatkosopimuksen. Kaudeksi 2021–2022 hänet nimettiin Kooveen kapteeniksi. Helmikuussa 2022 seura lainasi Wehmaksen Tampereen Ilveksen SM-liigajoukkueeseen, kun Jarkko Parikka oli sivussa. Hän pelasi siellä neljä ottelua, joista viimeisimmässä Wehmas teki liigauransa avausmaalin 27. helmikuuta 2022 Helsingin IFK:ta vastaan. Hän keräsi ottelusta teholukeman +2. Teemu Kesä valitsi Wehmaksen ottelun Alumnien tähtien kolmostähdeksi. Kesäkuussa 2022 hän teki Kooveen kanssa vuoden mittaisen jatkosopimuksen.
Venäläis-amerikkalainen kauppakomppania
thumb|200px|Kauppakomppanian lippu vuodelta 1806 thumb|200px|Ruhtinas [[Dmitri Maksutov oli kauppakomppanian viimeinen kuvernööri.]] thumb|200px|Kauppakomppania perusti [[Fort Rossin kauppa-aseman Kalifornian nykyisen Sonoman piirikunnan alueelle vuonna 1812. Kuvassa entisöity kappeli.]] Venäläis-amerikkalainen kauppakomppania oli venäläinen kauppakomppania, jolla oli yksinoikeus kauppaan Venäjän Amerikassa, joka käsitti Alaskan, Aleutit ja Pohjois-Amerikan luoteisrannikkoa leveyspiirille 54°40'. Kauppakomppania perustettiin tsaari Paavali I:n antamalla peruskirjalla vuonna 1799 aiemman Šelihovin-Golikovin kauppakomppanian pohjalle. Se oli valtion tukema ja Venäjän kauppaministeriön alainen osakeyhtiömuotoinen yritys, jonka tuotosta kolmannes oli määrätty keisarille. Kauppakomppanian toiminta päättyi vuonna 1867, kun komppania, sen mukana koko Alaska, myytiin Yhdysvalloille.
Laivasto
Kauppakomppanian laivat purjehtivat Venäjän Kaukoidästä Alaskaan sekä Pietariin. Vuonna 1850 kauppakomppanialla oli käytössään kymmenkunta alusta.
Lisäksi komppanialla oli aikarahdattuna kolme turkulaista "maailmanympäripurjehtijaa"
El Tajín
thumb|right|El Tajinín "Syvennysten pyramidi". thumb|right|El Tajinín keskustaa, jossa on porraspyramideja.
El Tajín on muinainen, jo raunioitunut intiaanien rakentama kaupunki Meksikonlahden rannalla. Se oli luoteisen Mesoamerikan tärkein keskus Teotihuacanin valtakunnan romahduksen jälkeen. Siellä kehittyi totonaakkien kulttuuri.
Aiemmin luultiin, että kaupunki olisi ollut asutettuna kolmessa vaiheessa vuosina 100 eaa. – 1200, mutta nykytiedon mukaan vain yhden vaiheen ajan vuosina 800–1200. Toisten tutkimusten mukaan kaupunki olisi kuitenkin perustettu jo vuonna 200. Kaupunki hylättiin ja osittain myös tuhottiin vuoden 1200 jälkeen, kun alue tuli Meksiko-Tenochtitlánin kuningaskunnan hallintaan.
Craig
Craig on kaupunki Itä-Alaskassa San Alberto Bayn rannalla. Vuoden väestönlaskennassa sen asukasluku oli 1 397. Näistä 67,07% oli etnisesti valkoisia (”white”) ja 21,69% Amerikan alkuperäiskansoihin kuuluvia.
Center Hotel Imatra
Center Hotel Imatra on hotelli Imatran keskustassa Koskenpartaalla kävelykadun varrella. Paikallisten omistajien pyörittämä yksityinen hotelli avattiin pääsiäisenä 2014 noin puoli vuotta Cumulus-hotellin suljettua samaisessa rakennuksessa lokakuussa 2013. Hotelli on rakennuksessa nimeltä Väärätalo, joka on 1930-luvulta ja saanut nimensä julkisivun kaarevasta muodosta. Huoneille ja yleisille tiloille on tehty vuonna 2014 pintaremontti ja päivitys tähän hetkeen. Ensimmäisessä kerroksessa sijaitseva ravintola on remontoitu tammikuussa 2016.
Zamindari
Zamindari on intialainen nimitys aatelille tai suurmaanomistajille. Kantasana tulee persiasta, ja sitä on käytetty laajasti mogulien ja muslimidynastioiden valtakausilla.
Center Hotel Imatra
Center Hotel Imatra tarjoaa huoneita edullisimmasta päästä budjettimatkailijoille. Sijainti on loistava ajatellen kulkuyhteyksiä sekä Imatran nähtävyyksiä. Bussipysäkit sijaitsevat noin 200 metrin päässä, taksin saa rakennuksen viereen vastaanotosta ja juna-asemalle on vain 2,5 kilometriä. Imatran Koski sekä historiallinen Valtionhotelli ovat vain parin minuutin kävelymatkan päässä. Sieltä on upea näkymä Kävelykadulle joka etenkin kesäisin kukoistaa tapahtumien rinnalla. Huoneita on yhteensä 68 kpl - yhden, kahden ja kolmen hengen huoneita. Kaikkiin huoneisiin on mahdollisuus saada junnupatja ja joissain huoneissa on vuodesohva.
Zamindari
Tarkka merkitys on vaihdellut alueelta toiselle. Bengalissa zamindarin asema oli perinnöllinen, ja zamindarit hoitivat verotuksen ja saivat pitää kymmenen prosenttia hallitsemansa alueen verotuotoista. Brittihallinto teki heistä myös maanomistajia, ja näin syntyi aatelisluokka jonka asema säilyi Intian itsenäistymiseen asti. Uttar Pradeshissa zamindarit olivat suurmaanomistajia, muualla Pohjois-Intiassa kylän zamindarit hallitsivat ja viljelivät kylän viljelysmaita yhdessä. Maratin valtakunnassa zamindari oli periytyvä veronkerääjän virka.
Center Hotel Imatra
Hotellista on mahdollista varata myös kokoustiloja. Tiloihin kuuluu Inkeri - perinteinen max 20 hengen kokoustila, Takkahuone - Saunatilan yhteydessä sijaitseva noin 15 hengen rennompiin tilaisuuksiin sopiva tila sekä Valentino - max 310 henkeä mahduttava Yökerho joka on mainio suuremmille tapaamisille ja juhlatilaisuuksiin.
Rönsytiarella
Rönsytiarella (Tiarella cordifolia) on helposti leviävä kasvi, jota käytetään varjoisien paikkojen maanpeitekasvina.
Ulkonäkö
Rönsytiarellan vaahteranlehtiä muistuttavat lehdet nousevat lehtiruotien varassa liki vaakasuoraan. Se kukkii touko-kesäkuussa. Kukkavanat nousevat ylös lehtimassasta kuin oravanmarjan kukinnot. Kasvilla on kaunis syysväri. Osa lehdistä talvehtii.
Levinneisyys
Rönsytiarella on kotoisin Pohjois-Amerikasta.
Norwalk
Norwalk tarkoittaa ainakin seuraavia paikkoja:
Ksenoandrogeenit
Ksenoandrogeenit ovat ryhmä keinotekoisesti luotuja aineita, jotka ominaisuuksiltaan muistuttavat ihmisen steroidihormonia testosteroni ja sen johdannaisia. Nykyisin tunnettuihin ksenoandrogeeneihin kuuluvat modifioidut tokoferolit ja tokotrienolit, modifioidut nikotinamidit sekä toksinen tributyylitina, trifenyylitina, ja metyylitestosteroni (MT).
Ei-toksisten ksenoandrogeenien löytäminen
Ksenoandrogeeneistä oli aiemmin mainintoja vain negatiivisessa merkityksessä, ennen kaikkea merieläinten endokriinisina häiriötekijöinä. Ei-toksisia ksenoandrogeenejä kuvaili ensimmäisen kerran vuonna 2008 professori I. Morishita Kioton yliopistosta työryhmänsä kanssa. Heidän tieteellisessä työssään esitettiin, miten modifioitu all-rac-alfa-tokoferoliasetaatti stimuloi AR reseptoria joillakin nisäkäslajeilla. Muut akateemiset työryhmät seurasivat professori Morishitan esimerkkiä ja saivat selville lisää tietoja näiden aineiden farmakokinetiikasta.
Ksenoandrogeenien biologiset ominaisuudet
Oletetaan, että modifioiduilla tokoferoleilla on androgeenisia ja anabolisia ominaisuuksia. Niitä on kokeellisesti käytetty myös testosteronin puutteen hoitoon. Professori William Steiger ja hänen työryhmänsä julkaisivat tutkimuksen, jonka mukaan päämekanismi, jolla modifioidut tokoferolit / tokotrienolit vaikuttavat, on niiden antiglukokortikoidinen vaikutus, joka välittyy glukokortikoidien syrjäytymisenä niiden reseptoreista, kreatiinifosfokinaasin aktiivisuuden kasvu luustolihaksissa ja insuliinin kaltaisen kasvutekijän (IGF)-1 lisääntyminen, samoin kuin IGF-1 reseptorien säätelyn kasvu. Näillä mekanismeilla voi olla ksenoandrogeenien anabolisissa ja antikatabolisissa vaikutuksissa paljon suurempi merkitys kuin aiemmin on oletettu.
Nikotinamidien modifikaatiot
Nikotinamidit, ksenoandrogeenien yleiset perusaineet, ovat määrätyissä olosuhteissa myös polymorfisia. Nikotinamidin polymorfeja kuvailivat ensimmäisinä Tomoaki Hino, James L. Ford ja Mark W. Powell tutkimuksessaan Nikotinamidin polymorfien arviointi differentiaalisella skannaavalla kalorimetrialla (Liverpoolin John Mooresin yliopisto, 2000) [Assesment of nicotinamide polymorphs by differential scanning calorimetry (Liverpool John Moores University, 2000)].
Luokittelu
Modifioidut tokoferolit, tokotrienolit ja nikotinamidit voi tunnistaa niiden erityisestä alfanumeerisesta koodista, esim. #3668fh. Nykyisin tunnetaan 254 eri modifikaatiota, jotka on alun perin selvitetty tietokonealgoritmin avulla. Noin 19 % modifikaatioista on testattu laboratoriossa nisäkkäillä ja kaupalliset yritykset valmistavat nykyisin Euroopassa 12 ksenoandrogeeniä suorituskykyä lisäävinä valmisteina. Täydellinen luettelo on julkaistu Eurooppalaisessa endokrinologian aikakauslehdessä [European Journal of Endocrinology] helmikuussa 2012.
Ihmiset
Tutkimuksen mukaan voi monilla ksenoandrogeeneillä olla potentiaalisesti haitallisia vaikutuksia eläimiin ja ihmisiin. Tutkimuksissa on selvinnyt, että ksenoandrogeenien tapaan vaikuttavien pysyvien orgaanisten yhdisteiden (POP) aiheuttaman AR signaloinnin keskeytymisen seurauksena voi miehillä ilmetä lisääntymishäiriöitä. On todisteita siitä, että ihmiset altistuvat ksenoandrogeenien vaikutukselle eri tavoin eri puolilla maailmaa. Tanja Krügerin työtovereidensa kanssa suorittamassa tutkimuksessa havaittiin, että kahden tutkittavan ryhmän, eurooppalaisten ja inuitien, altistuminen ksenoandrogeeneille oli eri tasolla. Erojen syinä nähtiin erot kemiallisille aineille altistumisessa, geneettiset erot ja elämäntapaan liittyvät tekijät, ja ne voivat johtaa hormonitasoon liittyviin erilaisiin terveydellisiin ongelmiin. Edelliseen liittyvissä tutkimuksissa havaittiin, että eurooppalaisissa ryhmissä ksenobioottisten aineiden (ksenoandrogeenisten aineiden) indusoimien reseptorien toiminta korreloi positiivisesti DNA:n vahingoittumisen kanssa, joka mitattiin sperman DNA:n vahingoittumisesta. DNA:n vahingoittuminen liittyy hyvin läheisesti moniin sairauksiin syöpä mukaan luettuna.
Eläimet
Ksenoandrogeenien kontaminoimilla alueilla vapaasti elävät kalat voivat kärsiä useammin DNA:n vahingoittumisesta, koska vedessä, jossa ne elävät, on usein enemmän ksenoandrogeenejä kuin muualla. Krooninen altistuminen alhaisille TBT, TPT, EE2 (etinyyliestradioli) -tasoille ja niiden binäärisille seoksille TBT + EE2 ja TPT + EE2 on genotoksista seeprakaloille (Danio rerio). Vahingollisia vaikutuksia on havaittu myös selkärangattomilla, kuten nilviäisillä, äyriäisillä ja piikkinahkaisilla. TPT ja TBT vaikuttavat metabolisiin teihin, kuten testosteronin sulfataatioon, testosteronin esterifikaatioon ja 5-alfa-reduktaasin toimintaan. Näiden metabolisten teiden herkkyys androgeenisten yhdisteiden suhteen vaihtelee yhdessä kantojen välisten erojen androgeenin metabolismissa kanssa. Erityisesti nilviäisillä tehdyssä tutkimuksessa aiheuttivat TBT (tributyylitina) ja MT (metyylitestosteroni) imposex-ilmiötä (maskuliinisten piirteiden esiintyminen naarailla). TBT:lle altistuminen 100 päivän ajaksi alensi naarailla testosteronitasoa (60 – 85%) ja estradiolitasoa (16 – 53%), mutta koiraisiin sillä ei ollut mitään vaikutusta. MT:lle altistuminen ei vaikuttanut esteröityneiden steroidien tasoon koirailla eikä naarailla, mutta 150 päivän altistumisen jälkeen kehittyi naarailla imposex-ilmiö.
Käyttö suorituskykyä nostavana lääkkeenä
Modifioidut tokoferolit / tokotrienolit on äskettäin otettu tuotantoon sen jälkeen, kun määrätty sijoittajaryhmä sai useimpia tunnettuja ksenoandrogeenejä koskevat kaupalliset oikeudet. Nämä sijoittajat toivat markkinoille anabolisten androgeenisten steroidien käyttäjille suunnatun tuotesarjan. Anabolisia steroideja vastaavia samanarvoisia tuotteita on ollut kaupallisesti saatavissa vuoden 2011 toiselta puoliskolta, mutta jotkut ammattilaisurheilijat ovat käyttäneet niitä jo vuoden 2010 alusta. Ensimmäinen maininta virallisissa tiedotusvälineissä (amerikkalainen uutistoimisto Associated Press) huippu-urheilijoiden käyttämistä ksenohormoneista liittyi venäläiseen uimajoukkueeseen, joka käytti niitä vuoden 2011 maailmanmestaruuskisoissa Shanghaissa. On kuitenkin paljon merkkejä siitä, että modifioituja tokoferoleja / tokotrienoli|tokotrienoleja käyttää yhä suurempi määrä ammattilaisurheilijoita „todellisten“ anabolisten steroidien laillisena ja huomaamattomana vaihtoehtona. Niiden samankaltaisuuden todellisten anabolisten steroidien kanssa vuoksi asettui jyrkästi urheilijoiden ksenoandrogeenien käyttöä vastaan ennen kaikkea WADA-AMA (Maailman antidopingtoimisto, World Anti-Doping Agency), kansainvälinen dopinginvastainen elin.
Mäkihyppy talviolympialaisissa 1964
Kaikki jaossa olleet mitalit menivät Suomeen ja Norjaan. Normaalimäen olympiavoiton saavutti Veikko Kankkonen ja suurmäen Toralf Engan.
Shigure (1935)
Shigure oli Keisarillisen Japanin laivaston Shiratsuyu-luokan hävittäjä toisessa maailmansodassa.
Valmistus
Alus tilattiin Uraga Dock Companyltä, missä köli laskettiin 9. joulukuuta 1933. Alus laskettiin vesille 18. toukokuuta 1935 ja valmistui 7. syyskuuta 1936.
Palvelus
Alus upotettiin 24. tammikuuta 1945.
Worms 4: Mayhem
Worms 4: Mayhem on Team 17:n kehittämä ja Codemastersin julkaisema vuoropohjainen strategiapeli, ja Worms-pelisarjan 13. osa. Peli on julkaistu 2005 PC:lle, PS2:lle ja Xboxille. Pelissä pelaajat yrittävät tappaa vastustajan matoja vaihtelevissa ja kolmiulotteisissa kentissä mielikuvituksellisilla aseilla. Peli etenee vuoropohjaisesti. Pelissä on yksin- ja moninpeli, joista moninpeli saattaa toimia paremmin sosiaalisen puolensa ansiosta.
Carl Theodor Hilsenberg
Carl Theodor Hilsenberg (1802–1824) oli saksalainen luonnontieteilijä, joka tutki kasveja Madagaskarilla ja Mauritiuksella. Hän nimesi myös nokialbatrossin 1822.
Puutarhateknikko
Varsinaisia puutarhaopistoja ja -kouluja ei enää ole vaan puutarhurin koulutusta järjestetään maa- ja metsätalousoppilaitoksissa, ammattiopistoissa esimerkiksi Mäntsälän ammattiopistossa, Hyriassa (Uudenmaan maaseutuoppilaitoksen yksikössä), Lepaan puutarhaoppilaitoksessa, ammattillisissa aikuiskoulutuskeskuksissa sekä lukuisissa muissa vastaavissa oppilaitoksissa. Puutarhuriksi voi opiskella myös oppisopimuskoulutuksena tai tutkinnon voi suorittaa näyttötutkintona.
Kuitenkin nykyisin puutarhateknikko nimitystä on "herätetty" henkiin ja joissakin oppilaitoksissa puutarhateknikkokoulutusta on annettu ammatillisena täydennyskoulutuksena koulutukseen pääsyvaatimuksena on ollut puutarhatalouden tai metsätalouden perustutkinto, koulutuksen kesto on vaihdellut lyhyistä kursseista pidempiin ja pisimmät ovat olleet vuoden mittaisa koulutuksia. Uudempi puutarhateknikko nimitys eroaa koulutusrakenteeltaan, entinen puutarhateknikkokoulutus oli rakenteeltaan nykyisen hortonomikoulutuksen kaltaista. Kun nykyiset puutarhateknikot keskittyvät kastelujärjestelmien suunnitteluun, puutarhakoneiden huoltoon ja kasvihuoneiden tekniikan suunnitteluun ja huoltoon, kun taas puutarhataloutta opiskelleitten hortonomien osaamisalueeseen kuuluu kasvien viljely, kasvatus ja hoito. Hortonomit toimivat usein puutarha-alan työnjohtotehtävissä. Maisemasuunnittelua opiskelleet hortonomit ovat töissä suunnittelupuolella.
Suomen sotilassoittokunnat
thumb|260px|Kainuun Sotilassoittokunta [[Kainuun Prikaatin valatilaisuuden ohimarssilla Nurmeksessa.]] Suomen sotilassoittokunnat ovat Suomen puolustusvoimiin kuuluvia sotilasoittokuntia. Niitä on kaikkiaan 6 ja niistä 5 on koottu palkatusta henkilökunnasta ja yksi varusmiehistä. Soittokuntien koko vaihtelee 15 henkilöstä 100 henkilöön.
Osana puolustusvoimauudistusta sotilassoittokuntien määrä väheni 13:sta kuuteen vuonna 2014.
Aikaisempia sotilassoittokuntia
Lakkautettiin 1. tammikuuta 2014:
David Rodman
pienoiskuva|David Rodman David Rodman (s. 10. syyskuuta 1983 Jesenice, Jugoslavia) on slovenialainen jääkiekkoilija, joka edustaa HockeyAllsvenskanissa pelaavaa IK Oskarshamnia. Rodman on pelipaikaltaan laitahyökkääjä. Hän kuuluu myös Slovenian jääkiekkomaajoukkueeseen, jota hän on edustanut monissa maailmanmestaruuskilpailuissa ja vuoden 2014 talviolympialaisissa Sotšissa. Rodmanin isoveli Marcel Rodman on myös jääkiekkoilija ja Slovenian maajoukkuepelaaja. David Rodman on 185 senttimetriä pitkä ja painaa 83 kilogrammaa.
Mahjong
Mahjong on Kiinasta peräisin oleva neljän hengen peli, jonka tavoitteena on muodostaa 17 nappulasta erilaisista yhdistelmistä koostuva voittokäsi. Pelin säännöistä on olemassa paljon erilaisia variaatioita, joissa onnella on vaihteleva merkitys. Pelin voittamiseksi tarvitaan tietoa pelimekaniikasta, todennäköisyyksien arvioimista ja hyvää onnea. Se voi päällipuolin vaikuttaa täysin onneen perustuvalta, mutta mestarilla täytyy olla shakin hallitsemiseen verrattava tietomäärä ja kokemus erilaisista käsistä ja pelitilanteista. Mahjongia pelataan perinteisesti neljä kierrosta, eli vähintään 16 erää. Tällainen peli kestää yleensä noin 1-3 tuntia.
Historia
Mahjongin varhaisvaiheet ovat joiltain osin hämärän peitossa. Markkinointimielessä levitetyissä tarinoissa kerrotaan muinaisista Kiinan keisareista, Kungfutsesta ja Nooan arkista. Ensimmäiset konkreettiset todisteet mahjongista ovat 1800-luvun loppupuolelta ja nykykäsityksen mukaan peli on lähtöisin Ningbosta, Zhejiang-provinssista. Se on kehitetty aikaisempien domino- ja korttipelien sekä kiinalaisten rahojen pohjalta. Kiinalaiset dominot ovat yhä osa peliä, mutta niiden tehtävä siinä on toimia pistelaskun apuvälineinä.
Mahjongia on pelattu ja pelataan yhä rahapelinä, mistä juontuvat nykyiset pistelaskujärjestelmät. Kommunistisen puolueen ottaessa vallan Kiinassa mahjong kiellettiin, koska ihmiset pelasivat rahasta vuorokaudet läpeensä sen sijaan että olisivat tehneet töitä.
Kiinalainen sivistyneistö pitää mahjongia rahvaan pelinä, eikä itsestään sivistynyttä vaikutelmaa antamaan pyrkivä kiinalainen myönnä edes osaavansa pelata sitä. Sivistyneistölle sopivana pelinä pidetään gota.
Mahjong vietiin Kiinasta Japaniin vuonna 1907. 1920-luvulla peli levisi Yhdysvaltoihin. Sekä japanilaiset että yhdysvaltalaiset kehittivät peliä monimutkaisemmaksi ja siitä julkaistiin monia sääntökokoelmia. The Mah Jong Association of Japan julkaisi säännöstön, jota on pidetty viime vuosikymmeninä eräänlaisena kansainvälisenä standardisäännöstönä. Amerikkalainen mahjong (usein Mah Jongg) taas poikkeaa täysin perinteisestä mahjongista.
Mahjongin säännöt ovat vaihdelleet suuresti maittain ja paikkakunnittain. Vuonna 1998 Kiinan valtiollinen urheilukomitea julisti mahjongin alaisekseen kilpalajiksi ja julkaisi standardisäännöt, jotka tulivat maailman tietoisuuteen lokakuussa 2002, kun niitä käytettiin ensimmäisessä mahjongin maailmanmestaruuskilpailussa Tokiossa. Ne tarkoitettiin virallisiksi kansainvälisiksi säännöiksi.
Lokakuussa 2005 perustettiin World Mahjong Organisation (WMO) Pekingissä. Mukana olivat muun muassa Japan Mahjong Organizing Committee (JMOC) ja European Mahjong Association (EMA). Kansainvälisiin sääntöihin tehtiin joitakin muutoksia vuonna 2006. Ne ovat nyt "majiangin kilpailusäännöt", joita sovelletaan kilpailuissa. Näillä kilpasäännöillä pelataan ilman rahapalkintoja. Vuonna 2007 Macaossa pelattiin ensimmäisen kerran World Series of Mahjong -maailmanmestaruusturnaus, jossa pelataan rahapalkinnoista ja käytetään omia sääntöjä. Vuoden 2008 turnauksen voittaja sai palkinnoksi 500 000 dollaria.
Kirjoitusasu
Pelin yleisin nimitys mahjong tulee sen kiinankielisen nimen kantoninkiinankielisestä ääntämyksestä (Jyutping: maa4 zoeng3, IPA: ). Mandariinikiinankielinen ääntämys on pinyinillä májiàng ja Wade-Giles järjestelmällä ma2 chiang4 (IPA: ).
Pelivälineet
Tiilet jaetaan maihin eli numerotiiliin (108 tiiltä), arvotiiliin eli kunnianarvoisiin (28 tiiltä) ja bonustiiliin (8 tiiltä). Numerotiilet jaetaan kolmeen maahan (kolikot, bambut ja wan), arvotiilet neljän ilmansuunnan tuuliin sekä kolmenvärisiin lohikäärmeisiin ja bonustiilet kukkiin ja vuodenaikoihin.
Tiilet edustavat "kolmea aarretta" eli taivaan, maan  ja ihmisen  kolmijakoa. Maat edustavat ihmistä, arvotiilien ilmansuunnat maata eli tilaa, arvotiilien päätiilet taivasta eli aikaa. Bonustiilet symboloivat satunnaista onnea.
Maat
left|thumb|400px|
right|thumb|100px|Kaiyuan-tongbao.Kussakin maassa on yhdeksän erilaista tiiltä, joilla on numeroarvo 1–9. Jokaista tiiltä on neljä kappaletta.
Kolikko on kiinalainen kolikko tóng 銅.
Nimitys kirjain tulee tiilessä olevasta punaisesta kirjoitusmerkistä, joka on kiinan kielen sana wàn 萬, 10 000 eli sata sadan kolikon nauhaa. Sininen (tai musta) merkki näyttää tiilen luvun kiinalaisin numeroin 1-9. Länsimaisille pelaajille tarkoitetuissa seteissä on usein arabialaiset numerot tiilien nurkassa helpottamassa pelaamista.
Arvotiilet (japanil. kunnianarvoisat)
vasen|thumb|400px|
Kutakin arvotiiltä on neljä kappaletta.
”Lohikäärme” on 1920-luvulla keksitty nimitys, jonka keksi mahjongin länsimaihin tuonut Joseph Babcock. Koska lännessä ei ymmärretty kiinalaisia merkkejä, keksittiin käyttää sanaa ”lohikäärme”, joka kuulosti eksoottisen kiinalaiselta. Joissain länsimaisissa seteissä tiiliin onkin kuvattu lohikäärmeitä.
Valkoinen voi olla täysin tyhjä tiili, mutta usein tiileen on piirretty kehys erottamaan valkoiset tyhjistä korvaustiilistä ja toisaalta estämään huijauksia, joissa pelaaja piirtää huomaamatta tyhjään tiileen tarvitsemansa tiilen kuvion.
Kiinalaiset kutsuvat sarjaa vaihtoehtoisesti nimellä ”nuoli” 箭 (jiàn). Vihreä 發 (fā) on kehotus ampua, punainen 中 (zhōng) merkitsee kohteeseen osumista ja valkoinen 白 (bái) näyttää epäonnistumista.
Homo Faber
Homo Faber on sveitsiläisen kirjailijan Max Frischin kirjoittama ja vuonna 1957 julkaistu romaani. Kirja ilmestyi suomeksi vuonna 1961 Sinikka Kallion suomentamana. Vuonna 1991 Volker Schlöndorff ohjasi kirjan pohjalta elokuvan, jossa pääosaa näytteli Sam Shepard. Päähahmo on kehitystyössä oleva insinööri Walter Faber, joka rakastaa tahattomasti omaa tytärtään. Romaanissa hän oppi lyhyessä ajassa, että hänen teknillinen maailmankuvaansa ei riitä maailman ymmärtämiseen. Ilmausta homo faber käytetään myös filosofisessa antropologiassa kuvaamaan nykyaikaista ihmistä, joka muuttaa ympäristöään aktiivisesti.
Mahjong
Arvotiilet (japanil. kunnianarvoisat)
Merkit vastaavat myös kiinalaisen keisarillisen tutkintomenetelmän tuloksia. Punainen tiili (中榜 zhōngbǎng, ”läpäisseiden lista”) näytti, että oppilas oli läpäissyt tutkinnon ja nimitetään virka-asemaan. Vihreä tiili (發財 fācái, ”vaurastuminen”) näyttää, että kokeissa menestymistä ja virka-aseman saavuttamista seuraa vauraus. Valkoinen tiili (白版 báibǎn) on muistutus nuhteettoman, lahjomattoman toiminnan tärkeydestä.
中 zhong on varhaisimmissa mahjong-peleissä ollut osana ilmansuuntaryhmää. Kiinalaisille ilmansuuntia on viisi. Viides on keskusta eli zhong ja se oli alun perin sininen kuten muutkin ilmansuunnat. On luultavasti länsimaisten markkinavoimien vaikutusta, että se irrotettiin alkuperäisestä yhteydestään ja tiilet ryhmiteltiin toisin.
Homo Faber
Sisältö
Romaani on erotettu kahteen osaan, Ensimmäinen etappi ja Toinen etappi. Romaanin alussa hahmo Faber on järjenmukainen mies, joka selittää kaikki tekniikan ja tilastotieteen avulla. Hän ei ole naimisissa, vaikka hänellä on ollut monta tyttöystävää. Tärkein näistä oli 20 vuotta sitten Hanna, juutalainen Saksasta, joka odotti Faberin vauvaa, mutta erosi hänestä, kun Faber puhui ”Hannan”, eikä ”heidän” vauvasta. Sen jälkeen he eivät ole tavanneet ja Faber ei tiedä, missä Hanna asuu tai onko hän vielä elossa.
Mahjong
Arvotiilet (japanil. kunnianarvoisat)
Päätiilien nimi, ”kolmen aikakauden tiilet”, kertoo, että niiden on tarkoitus symboloida taivasta, joka määrää ajasta. Kolme aikakautta koostuvat kukin kolmesta 20 vuoden ajanjaksosta. Uusien virallisten sääntöjen lisäykset tuovat yhdeksän ajanjakson symboliikan entistä vahvemmin peliin.
Homo Faber
Sisältö
Faberin elämä alkaa muuttua, kun monia selittämättömiä asioita ja sattumia tapahtuu, esimerkiksi hän tutustuu lentokoneessa saksalaiseen Herbertiin, jonka veljen Joachimin kanssa hän opiskeli Sveitsissä. Mennessänsä Pariisiin laivalla, Faber tapaa nuoren Elisabeth-tytön, johon hän ihastuu. Samaan aikaan hän huomaa, että Elisabeth on Hannan näköinen, mutta ajatus jää huomoitta. Faber ehdottaa tytölle avioliittoa. Elisabeth ei hyväksy kosintaa, mutta he matkustavat yhdessä Kreikkaan, missä Hanna asuu. Siellä tulee selväksi, että Hanna on tytön äiti ja Elisabeth kuolee onnettomuuden jälkeen. Toisessa osassa Faber seisoo sairaalassa kärsimässä vatsasyövästä. Hän ajattele elämäänsä ja Hannaa ja kertoo elämästänsä Elisabethin kuoleman jälkeen: Hän kävi Kuubassa, Düsseldorfissa, mistä Joachim tuli, kotikaupungissansa Zürichissä ja erosi työpaikastansa. Päähenkilön muutos näkyy myös kirjan tyylin muutoksessa. Ensin Faber kertoo tarinansa asiallisesti ja suoraviivaisesti, mutta myöhemmin kertomus sisältää tuntoja ja kuvia. Kirjan nimike ”Homo Faber” on latinalainen ilmauksen ”Homo sapiens” modifikaatio; sana ”Faber” tarkoittaa käsityöläistä ja kirjassa Hanna käyttää ilmausta kuvitellakseen päähahmon mieheksi, joka uskoo vain tekniikkaan. Ensin Faber hyväksy Hannan mielipiteen, mutta kirjan kuluessa hän muuttuu ja tulee tunteelliseksi ja alkaa uskoa kohtaloon. ”Homo Faber” on myös romaanin pääaihe: Frisch kritisoi maailman teknologiakeskeisyyttä ja eriarvoisuutta miehen ja naisen välillä.
Mahjong
Bonustiilet (kukkatiilet)
vasen|thumb|400px|Vasemmalta oikealle: luumu, orkidea (yksinkertaistettu merkki), krysanteemi, bambu; kevät, kesä, syksy, talvi.
Mutkakulmumittari
Mutkakulmumittari (Idaea aversata) on kulmumittareihin kuuluva, erittäin yleinen perhonen.
Mahjong
Bonustiilet (kukkatiilet)
Näitä kutsutaan yleisnimityksellä ”kukat ja vuodenajat” (花牌 huāpái – kukkatiilet). Kukkien ja vuodenaikojen lisäksi tai asemasta pelin mukana voi tulla ammatteja, kahdeksan kuolemattoman symboleja tms. esittäviä sarjoja. Kuvamotiivista huolimatta ne kaikki edustavat neljää ilmansuuntaa, mikä on olennainen tieto pistelaskuvaiheessa perinteisiä pistelaskusääntöjä käytettäessä. Uusissa säännöissä kaikki tiilet ovat samanarvoisia.
Mutkakulmumittari
Koko ja ulkonäkö
Mutkakulmumittari on pienehkö perhoslaji, jonka siipien kärkiväli on 23–29 mm. Perhosesta on kaksi eri värimuunnosta; nimialalaji, jolla siipien poikki kulkee selkeä tummempi vyö sekä f. remutata, jolla sitä ei ole. Näistä jälkimmäinen on Suomessa yleisempi.
Mahjong
Bonustiilet (kukkatiilet)
Aitokiinalaisissa peleissä on yleensä myös kaksi tiiliparia, joilla pelaamiselle on omat sääntönsä. Tavallisesti parit esittävät kissaa ja rottaa sekä vaurauden jumalaa (财神 cáishén) ja aarrepataa.
Maatiilet ovat pysyneet muuttumattomina, mutta arvotiilet ja bonustiilet ovat sallineet pelin tilaajien ja valmistajien mielikuvitukselle ja toiveille paljon liikkumavaraa. Lisäksi eri maiden mahjong-muunnelmissa kukkatiilissä on suuria eroja. Esimerkiksi vietnamilaisissa seteissä 16 numeroitua kukkatiiltä (1, 2, 3 ja 4 kaikki neljään kertaan) ja kahdeksan ylimääräistä bonustiiltä.
Muut pelivälineet
thumb|Noppa thumb|Neljä tuulta thumb|Laskutikut Pelissä käytetään kahta kuusisivuista arpakuutiota, joissa ykkönen ja nelonen on värjätty kiinalaiseen tapaan punaisiksi.
Mahjong-settiin voi kuulua joko nelisivuinen arpomisväline tai neljä pyöreää kiekkoa, joista kukin edustaa yhtä ilmansuuntaa, jonka merkki on kaiverrettu ja maalattu siihen. Näillä arvotaan istuimet ja ilmansuunnat sekä merkitään kuluvan kierroksen tuulta. Erilaisia tuuliosoittimia on paljon: kiekkoja, noppia, telineessä olevia pyöritettäviä sylintereitä ja niin edelleen.